Allan Edwall
Store norske leksikon,Kunst og estetikk,Film, TV og teater,Teater,Internasjonal scene- og teaterhistorie
Allan Edwall var en svensk skuespiller, regissør og forfatter; utdannet ved Dramaten 1947–1952, der han senere hadde en rekke sentrale roller.
Han gjestet flere ganger norske scener, blant annet som Stivhatten i Kranes Konditori på Trøndelag Teater og Det Norske Teatret. I Norge satte han også opp sine egne stykker Morn'a Gary på Trøndelag Teater 1977 og Gjesten på Det Norske Teatret 1989. I 1986 startet han teateret Brunnsgatan 4 i Stockholm der han spilte énmannsforestillingene Dr. Glas etter Hjalmar Söderbergs roman og Oidipus etter Sofokles, og gjestet Det Norske Teatret med begge i 1988.Filmdebut i Resan till dej (1953), gjennombrudd som Karlsson i TV-filmatiseringen av Hemsöborna (1966). Innsiktsfulle og varme prestasjoner i Astrid Lindgren-filmatiseringer: Emil i Lönneberga (1971–73; som Emils far), Bröderna Lejonhjärta (Brødrene Løvehjerte, 1977), to filmer om Madicken (1979–80), Rasmus på luffen (1981; som landstrykeren) og Ronja Rövardotter (1984). Spilte faren i Bergmans Fanny och Alexander (1982). Også filmregi, blant annet Åke och hans värld (Åke og hans verden, 1984). Les mer i Store norske leksikon Teater i Sverige